text: Frygter, at hærværksmandens identitet bliver kendt
  18 februar 2011 kl. 13.02
  Formand for menighedsrådet i Jelling er lettet - og skuffet.
  En 15-årig mand fra Jelling blev torsdag anholdt for graffiti-hærværket på Jellingstenen i sidste weekend.
  Og selv om det er en lettet formand for menighedsrådet i Jelling, så er han alligevel skuffet.
  - Jeg synes, det er meget beklageligt, at det for det første er en helt ung på 15 år, og for det andet, at det er en lokal borger. Det synes jeg er beklageligt, siger Gunni Højvang til Radio VLR.
  Meninghedsrådsformanden frygter, at drengens identitet snart vil være offentlig kendt.
  - Det er klart, at den vrede, der har været mod det, der er gjort mod runestenen, det vil jo smitte af et eller andet sted. Det er lille samfund, vi bor i - man vil jo nok finde ud af hvem det er, der er synderen.
  